
ZA DETALJNE INFORMACIJE O PLOVIDBI MURTERSKIM MOREM, ŽIRJANSKIM KANALOM  I VRGADSKIM KANALOM VIDJETI PELJAR POGLAVLJE B-2


PPLOVIDBA PODRUČJEM MURTERSKOGA MORA, ŽIRJANSKOGA KANALA I VRGADSKOG KANALA
(1) Područje Murterskoga mora, Žirjanskoga kanala i Vrgadskog kanala je morski prostor: sa sjeverozapadne strane spojnica koja spaja rt Ćuška (Dugi otok) – otočić G. Aba – pličina Balabra – linija azimuta 50° od pličine Balabra na otok Pašman; s jugoistočne strane spojnica koja spaja Rt Opat (Kornat) – otočić Blitvenica – otočić Mažirina – rt Jadrija.
(2) Područjem iz stavka 1. ovoga članka zabranjuje se plovidba svim brodovima bruto tonaže 500 i veće i svim jahtama bruto tonaže 1000 i veće.
(3) Iznimno od stavka 2. ovoga članka dopuštena je plovidba područjem iz stavka 1. ovoga članka brodovima koji obavljaju javni obalni linijski pomorski prijevoz, ostalim brodovima i jahtama ukoliko koriste uslugu obalnog peljara te javnim plovnim objektima koji provode poslove iz djelokruga temeljem posebnih propisa.
(4) Pozicija za ukrcaj peljara za brodove koji idu sjevernim pravcem je peljarska stanica luke Šibenik 43°38,70’N i 015°52,3’E ili u slučajevima lošeg vremena unutarnja peljarska stanica 43°41,50’N i 015°52,4’E.
(5) Pozicija za ukrcaj peljara za brodove koji idu južnim pravcem je 44°06,20’N i 015°12,7’E.

